Hierdie Bokke moet in moeilike Durban hul sege herhaalDie Springbokke vir die tweede toets teen Frankryk in Durban (Foto: GB Jordaan) Dit is ongewoon om onder die afrigting van Allister Coetzee twee weke na mekaar feitlik dieselfde Springbokfoto te kan plaas. Hierdie foto van die Bokke is Vrydagoggend in Durban geneem met net twee nuwe gesigte in die groep. Dit is die voormalige Springbokkaptein, Gary Teichmann, wat nou ook die Sharks se uitvoerende hoof is en wat die tradisionele oorhandiging van die truie aan die span behartig het. Teichmann staan in die middel van die foto. Die ander verandering op die foto is natuurlik Lionel Mapoe wat die beseerde Jesse Kriel vervang. ♦ Die Franse en die Springbokke het in ses toetse in Durban kragte gemeet. Dit was met die uitsondering van die eerste van hierdie toetse, in 1967 toe die Springbokke met 26-3 gewen het nie, altyd taai kragmetings. Drie keer het die twee spanne in Durban gelykop gespeel terwyl die Bokke in die ander twee toetse daar net met 19-15 en 20-15 gewen het.